Dacia Renault discută cu Primăria Iași pentru furnizarea unor vehicule care să fie folosite de Sanctitatea Sa Papa Francisc pe parcursul deplasării în oraș, cu ocazia vizitei pe care o va efectua în România, în perioada 31 mai – 2 iunie 2019. Cu această ocazie, Sanctitatea Sa va vizita orașele București, Iași și Blaj.

"Voi face o dezvăluire, papamobilul va fi românesc. Este promisiunea grupului Dacia Renault, care deja lucrează la cele două papamobile cu ajutorul cărora Papa Francisc va vizita România", spune primarul din Iași, Mihai Chirică.

În mai 1999, Sfântul Ioan-Paul al II-lea a vizitat România, fiind prima călătorie apostolică a unui Papă al Romei într-o țară majoritar ortodoxă.